Stop the War Coalition
Stop the War Coalition (StWC) საზოგადოდ ცნობილი, როგორც Stop the War, „შეწყვიტეთ ომი“ — ბრიტანული ორგანიზაცია, რომელიც დაარსდა 2001 წლის 21 სექტემბერს, 11 სექტემბრის ტერაქტიდან რამდენიმე დღეში. ორგანიზაცია ეწინააღმდეგება მათი გაგებით უსამართლო ომებს. კოალიციის ერთ-ერთი მიზანი იმ ომების გაპროტესტება იყო, რომლებშიც ამერიკის შეერთებული შტატები და მისი მოკავშირეები „ტერორიზმის წინააღმდეგ ბრძოლის“ მოტივით იყვნენ ჩართულები. საპროტესტო კამპანიამ გაილაშქრა ავღანეთსა და ერაყში მიმდინარე საომარი მოქმედებების წინააღმდეგ. 2003 წლის 15 თებერვალს გამართული დემონსტრაცია, რომელშიც StWC-სთან ერთად ჩართულნი იყვნენ „ატომური იარაღის წინააღმდეგ კამპანია“ (CND) და „ბრიტანელ მუსლიმთა ასოციაცია“ (MAB), სხვადასხვა წყაროს მიხედვით, ბრიტანეთის ისტორიაში უდიდესი საპროტესტო დემონსტრაცია იყო. მათი ერთ-ერთი უკანასკნელი სამიზნე დონალდ ტრამპი გახდა, დიდ ბრიტანეთში მისი ვიზიტისას კოალიციამ ფართომასშტაბიანი აქციები გამართა.